Zinédine Zidane

| 0 | 1 | 2 | 3 |
| --- | --- | --- | --- |
 Zinédine Zidane vuonna 2017.
Henkilötiedot
Koko nimi: Zinédine Yazid Zidane
Syntymäaika: 23. kesäkuuta 1972 (ikä 52)
Syntymäpaikka: La Castellane, Marseille, Ranska
Pelipaikka: hyökkäävä keskikenttäpelaaja
Pituus: 185 cm
Lempinimi: Zizou
Seura
Seura: –
Tehtävä: päävalmentaja
Junioriseurat
1982–1983: US Saint-Henri
1983–1986: SO Septèmes-les-Vallons
1986–1989: Cannes
Seurat
| Vuodet | Seura | O | (M) |
| 1989–1992 | Cannes | 61 | (6) |
| 1992–1996 | Bordeaux | 139 | (28) |
| 1996–2001 | Juventus | 151 | (24) |
| 2001–2006 | Real Madrid | 155 | (37) |
| Yhteensä | Yhteensä | 506 | (95) |
Maajoukkue
| 1994–2006 | Ranska | 108 | (31) |
Valmennusura
2013–2014: Real Madrid (apuvalmentaja)
2014–2016: Real Madrid Castilla
2016–2018: Real Madrid
2019–2021: Real Madrid
 Seurajoukkueuran tilastot kattavat vain kansalliset sarjat.
| Mitalit> Maa:   Ranska.Miesten jalkapallo.MM-kilpailut  | Mitalit> Maa:   Ranska.Miesten jalkapallo.MM-kilpailut  | Mitalit> Maa:   Ranska.Miesten jalkapallo.MM-kilpailut  | Maa:   Ranska> Miesten jalkapallo. |
| --- | --- | --- | --- |
|  Kultaa | Ranska 1998 | Jalkapallo |  |
|  Hopeaa | Saksa 2006 | Jalkapallo |  |
| EM-kilpailut  | EM-kilpailut  | EM-kilpailut  |  |
|  Kultaa | Belgia & Hollanti 2000 | Jalkapallo |  |
Zinédine Yazid Zidane (s. 23. kesäkuuta 1972 Marseille, Ranska) on ranskalainen jalkapallovalmentaja sekä ammattilaisuransa päättänyt jalkapalloilija, joka pelasi hyökkäävän keskikenttäpelaajan pelipaikalla. Monet pitävät häntä yhtenä kaikkien aikojen parhaista pelaajista.
Zidane aloitti ammattilaisuransa vuonna 1988 AS Cannesissa, josta hän liittyi neljän vuoden kuluttua Bordeaux’hon. Hän siirtyi vuonna 1996 Juventukseen ja voitti Italian pääsarjamestaruuden kahdesti kausina 1996–1997 ja 1997–1998. Zidane jatkoi vuonna 2001 Real Madridiin silloisella maailmanennätyssummalla ja saavutti ensimmäisellä kaudellaan Mestarien liigan voiton. Seuraavalla kaudella hän voitti Espanjan pääsarjamestaruuden.
Zidane esiintyi vuonna 1994 ensimmäisen kerran Ranskan A-maajoukkueessa. Hän oli neljän vuoden kuluttua mukana voittamassa Ranskan ensimmäistä maailmanmestaruutta ja teki loppuottelussa kaksi maalia. Vuonna 2000 hän voitti Ranskan kanssa Euroopan mestaruuden, ja hänet valittiin turnauksen parhaaksi pelaajaksi. Zidane pelasi maajoukkueessa yhteensä 108 ottelua ja teki niissä 31 maalia. Hän päätti pelaajauransa vuoden 2006 MM-kilpailuihin.
Zidane aloitti valmennusuransa Real Madridissa kaudella 2013–2014 Carlo Ancelottiin apuvalmentajana. Hän toimi seuraavalla kaudella Real Madridin reservijoukkueen Castillan valmentajana. Zidanen ensimmäinen jakso edustusjoukkueen päävalmentajana kattoi vuodet 2016–2018. Sinä aikana hän johdatti joukkueen historian ensimmäisenä seurana kolmeen peräkkäiseen Mestarien liigan voittoon. Hän toimi Real Madridin päävalmentajana toistamiseen 2019–2021.
Zidane voitti vuonna 1998 maailman parhaalle pelaajalle myönnettävän Kultaisen pallon. Lisäksi hänet valittiin Fifan vuoden pelaajaksi vuosina 1998, 2000 ja 2003. Brasilialaispelaaja Pelé valitsi hänet vuonna 2004 FIFA 100 -luetteloon. Zidane valittiin vuonna 2017 Fifan vuoden valmentajaksi.